|  |  |  |
| --- | --- | --- |
| \\gfiem\signmgr$\Grb_Grada_Mail.jpg | **REPUBLIKA HRVATSKA****SPLITSKO-DALMATINSKA ŽUPANIJA****GRAD SPLIT****Dječje gradsko vijeće Grada Splita** | g-o_logo_novi |
| SPLIT, Obala kneza Branimira 17 🞟 Telefon: (385) 021/ 310 171 🞟 Faks: (385) 021/ 310 165 |

**Odbor za programiranje i planiranje**

Priprema prijedlog programa rada Dječjeg gradskog vijeća i sudjeluje u izradi dokumentacije Koordinacijskog odbora Grada Splita u provedbi akcije „Gradovi i općine prijatelji djece“. Odbor aktivno sudjeluje u izradi akcijskog plana te analizi postojećeg stanja, postignutog napretka te dogovorima o mjerama za provođenje programskih zahtjeva Akcije.

**Odbor za informiranje i web stranicu**

Vodi poslove kvalitetnog informiranja članova Dječjeg vijeća kao i javnosti o radu Dječjeg vijeća i poduzimanju i realizaciji svih aktivnosti. Koordinira objave na web stranici „Splitska dica“.

**Odbor za odgoj i obrazovanje**

Prepoznaje potrebe i daje prijedloge mjera i aktivnosti za osiguranje kvalitetnih uvjeta za odgoj i obrazovanje sve djece Grada Splita s posebnim naglaskom na integraciju djece s posebnim potrebama. Svoj rad usmjerava i prema socijalno potrebitoj djeci kao i pomoći roditeljima u odgoju djece.

**Odbor za kulturu, sport i slobodno vrijeme**

Prepoznaje potrebe i daje prijedloge mjera u cilju ostvarivanja i osiguravanja kvalitetnih prostora i uvjeta za sadržajno provođenje slobodnog vremena i rekreacije djece, kao i razvoj međugeneracijske integracije i volonterstva.

**Odbor za zdravlje i sigurnost u gradu**

Prepoznaje potrebe stvaranja zdravog i sigurnog okruženja u cilju zaštite zdravlja djece, očuvanja čistog i zdravog okoliša, stvaranju pozitivnih ekoloških navika, sigurnosti boravka u vrtićima, školama i drugim ustanovama, kretanja u prometu te općenito sigurnost djece u gradu.

**Odbor za suradnju**

Razvija projekte i razne modele suradnje Dječjeg vijeća s drugim Dječjim vijećima i Dječjim forumima u Republici Hrvatskoj te raznim ustanovama, institucijama i drugim tijelima koji djeluju na dobrobit djece.

Napomena: Sve aktivnosti svakog pojedinog Odbora prati i koordinira Voditeljica vijeća uz suradnji i drugih osoba educiranih za rad s djecom, prvenstveno članova Koordinacijskog odbora Grada Splita i Društva Naša djeca Split.